KULTNI GROB SVETOG ŠIME* U VIDOVICAMA 


Marko BABIĆ, Zagreb 


Katolička Crkva u hrvatskom narodu dobila je tek 21. lipnja 1970. godine prvog kano- 
niziranog sveca, svetog Nikolu Tavelića! iako su brojni znani i neznani vjernici živjeli 
čestito, pobožno i sveto od kako su naši pradjedovi primili kršćanstvo. Trinaest godina 
kasnije kanoniziran je i sveti Leopold Bogdan Mandić, a postupak za proglašava- 
njem svetim vodi se na različitim stupnjevima još za desetak Božjih ugodnika. Među- 
tim, broj onih koji su sveto živjeli te umrli na glasu svetosti (in fama sanctitatis) znat- 
no je veći. Ukupan broj hrvatskih svetaca, blaženika, sluga Božjih i osoba umrlih na 
glasu svetosti po Katalogu hrvatskih Božjih ugodnika iznosi 268.? 


Karlo Jurišić naglašava da spomenuti ,,katalog, dakako, nije konačan"? te poziva na no- 
va znanstvena istraživanja. 


Ovom prilikom potrebno je ukazati na vrlo zanimljiva istraživanja kultnih grobova hr- 
vatskog podrijetla u Bosni i Hercegovini.“ Ta istraživanja nadopunjuju na određeni 
način Katalog hrvatskih Božjih ugodnika jer se ovdje donose podaci o osobama koje ne 
spominje katalog kao: don Jakov Čotić, Ivana Romić, dj. i muč, Kata Lozić, također 
dj. i muč, fra Bariša Drmić i dr,6 


* Uobičajeni pučki nazivi jesu sveti Šimo i grob svetog Šime, pa ću te nazive koristiti u tekstu 
iako se naziv sveti dobiva tek službenom kanonizacijom u Katoličkoj Crkvi. 

1 Opširnije podatke o toj kanonizaciji vidi u monografiji grupe autora: Nikola Tavelić, prvi hrvat- 
ski svetac, Zagreb, 1971. 

2 —: Proglašenje svetim Leopolda Bogdana Mandića, Glas Koncila, XXII (1983), br. 21 (516), str. 
1,3,5,i10. 

3 Dr Karlo JURIŠIĆ: Katalog hrvatskih Božjih ugodnika, u: Nikola Tavelić, prvi hrvatski svetac, 
Zagreb, 1971, str. 204— 217. 

4 Ibid, 205. 

5 Radmila FILIPOVIĆ-FABIJANICĆ: Verovanje u kurativnu moć kultnih grobova Srba i Hrvata u 
Bosni i Hercegovini, Glasnik Zemaljskog muzeja Bosne i Hercegovine, Utnologija, NS XXXIII 
(1978), str. 57— 84. 

6 Cfr. ibid, str. 62— 74. 

ISTRAŽIVANJA KULTNIH GROBOVA HRVATSKOG PODRIJETLA U BiH 


Na području Bosne i Hercegovine postoje u raznim mjestima grobovi na koje na- 
rod dolazi iz zavjeta s vjerom u iscjeliteljsku moć tih grobova, tj. s vjerom u nadnarav- 
nu pomoć po zagovoru dotičnoga pokojnika. Uzevši u cjelini, ti kultni grobovi kao i oz- 
dravljenja koja se njima pripisuju, nisu sustavno istraživani. Najviše podataka u litera- 
turi postoji o štovanju sluge Božjeg Petra Barbarića." Nešto više građe o kultnim gro- 
bovima na području Kupresa donosi fra Miroslav Džaja* te Jerko Suton s područja 
zapadne Hercegovine, međutim, postoje i kultni grobovi o kojima nema nikakvih 
podataka u literaturi! Prvo sustavno istraživanje vjerovanja u iscjeliteljsku moć 
kultnih grobova na području Bosne i Hercegovine obavila je Radmila Filipović-Fabija- 
nić,!! koja je prikupila vrijednu građu na terenu te je utvrdila postojanje 27 kultnih 
grobova poznatih i 17 nepoznatih osoba, kao i četiri kultna groblja. Kratko je prikaza- 
la pojedine kultne grobove istodobno ukazujući i na literaturu o njima. Opisujući gro- 
bove poznatih osoba, autorica donosi manje ili više biografskih podataka dotičnih po- 
kojnika. Ne umanjujući vrijednost tih istraživanja, potrebno je upozoriti da zaključak 
o postanku kultnih grobova hrvatskog podrijetla nije prihvatljiv. Utvrdivši da se gotovo 
svi kultni grobovi nalaze u krajevima nastanjenim hrvatskim žiteljstvom te da su uglav- 
nom hrvatskog podrijetla,!“ autorica je pokušala razriješiti tu pojavnost. Ukazuje 
na strogost Katoličke Crkve ,protiv svega protivnog njenom učenju i dogmi"! za- 
tim na dugačak i složen postupak beatifikacije i kanonizacije te na posebnost prilika u 
kojima su djelovali franjevci u Bosni osobito u doba turskog gospodstva pa zaključuje 
da su oni svojim stavom prema narodu pridonijeli nastanku kultnih grobova. Franjev- 
ci su ,tu i tamo činili ustupke i ponekad se morali udaljiti od dogme i pravila svoje 
Crkve. Posledica toga je i veliki broj kultnih grobova...?!* 


Takav zaključak smatram jednostranim i znanstveno neutemeljenim. Postanak kult- 
nih grobova u Bosni i Hercegovini mora se promatrati s više gledišta: teološkog, psiho- 
-sociološkog i povijesno-ekonomskog, raščlanjujući na poseban način složenost prilika 
mjesta i okoline gdje su nastajali pojedini kultni grobovi. Imajući sve to u vidu, može se 
pouzdano utvrditi da su kultnim grobovima postali grobovi: 


7 Ante PUNTIGAM : Petar Barbarić, hrvatski uzor mladić, Zagreb, 1900, 1936.2 (drugo izdanje 
uredio Miroslav Vanino); Aloysius CURINALDI: Positiones et articuli in causa beatificationis 
et canonizationis servi Dei Petri Barbarić, novitii scholastici Societatis Iesu, Sarajevo, 1938: 
Josip WEISSGERBER: Zvona Velike subote. Životopis hrvatskog velikana Petra Barbarića, Zag- 
reb, 1967; Josip ANTOLOVIČĆ: Duhovni profil Petra Barbarića, Zagreb, 1968; ID.: Pod opanci- 
ma u nebo. Petar Barbarić, Zagreb, 1973: Janko ROGINA: Aspetti della figura spirituale del 
servo di Dio Pietro Barbarić (1874—1897), Roma, 1976; Jerko SUTON: Vjerski život i obica- 
ji boa Hercegovine, (Zagreb, 1968), str. 131-132; Radmila FILIPOVIĆ-FABIJANIĆ, o. 
C, str. # 
8 Miroslav DŽAJA: Sa Kupreške visoravni, Otinovci-Kupres, 1970, str. 233-240. 
9 Jerko SUTON: o. c. bilj. 7. 
10 Kultni grob sv. Šime u Vidovicama. 
11 Radmila FILIPOVIĆ-FABIJANIĆ: o. c. u bilj. 5. 
12 Ibid., str. 62—79, 82. 
13 Ibid., str. 82. 
14 Ibid., str. 84, 

a) osoba koje su pošteno i sveto živjele, i 
b) osoba koje su umrle mučeničkom (nasilnom) smrću. 


Uzimajući u obzir pučku teologiju katoličkog žiteljstva u Bosni i Hercegovini, potpuno 
je razumljivo da je puk intuitivno pošao u svojoj nevolji tražiti nadnaravnu pomoć na 
određenim grobovima. Budući da je tamo pomoć i nalazio, ti grobovi postadoše s vre- 
menom kultni s vjerovanjem u čuđesnu moć po zagovoru onih koji u tim grobovima 
počivaju. 

Štovanje pokojnika i vjerovanje u iscjeliteljsku moć određefih grobova nije u suprot- 
nosti s naučavanjem katoličke teologije. Uostalom, uz kult kanoniziranih svetaca u Ka- 
toličkoj Crkvi usko je povezano i vjerovanje u čudesnu moć njihovih relikvija ukoliko 
postoje. U postupku beatifikacije i kanonizacije traže se ozdravljenja po zagovoru do- 
tične osobe, a koja se ne mogu protumačiti kao naravna od strane medicinskih znano- 
sti. Dugotrajan, složen i vrlo strog postupak beatifikacije i kanonizacije u Katoličkoj 
Crkvi samo potvrđuje kako Crkva svoj sud o pojedinom kultu donosi sporo i vrlo 
oprezno. Takva opreznost Crkve u izricanju suda očitovala se i kod nas u Bosni i Her- 
cegovini na taj način da Crkva, u pravilu, nije širila vjerovanja u iscjeliteljsku moć poje- 
dinih grobova (barem ne u početku), ali ih nije, uglavnom, ni sprečavala, nego ih je 
tolerirala i prema njima bila, više ili manje, blagonaklona. Zbog takvog stava svećenici 
su (kao službeni predstavnici Crkve) došli na pojedine kultne grobove poslije naroda, a 
na neke nisu nikada ni došli. Dolazak svećenika, pa i nakon izvjesnog vremena, na od- 
ređeni kultni grob, slavljenje mise na grobu ili u dotičnom groblju,!* propovijedanje i 
preporuka kulta učvršćuju taj kult u narodu. 

Povremeni sukobi franjevaca i biskupa u Bosni i Hercegovini nisu bili zbog njihovog 
udaljavanja ,,od dogme"! već sasvim druge naravi.!" Kultne grobove u Bosni i Herce- 
govini stvorila je vjera puka koji je pritisnut bremenom različitih nedaća i bolesti 
počeo tražiti pomoć i lijek na odredenim grobovima, a to nije u suprotnosti s katolič- 
kom vjerom. 


DVA KULTNA GROBA U BOSANSKOJ POSAVINI 


U bosanskoj Posavini postoje dva kultna groba oko kojih se okupljaju proštenjari iz 
šireg područja sjeverne Bosne, Slavonije i Srijema s vjerom u iscjeliteljsku moć tih 
grobova. To su grobovi fra Lovre Milanovića u Turiću i sv. Šime u Vidovicama. 


Fra Lovro Milanović, župnik u Tramošnici, idući svojemu stricu fra Franji Milanoviću 
župniku u Bijeloj (Dubrave), susretne u Turiću Muju Arnauta, subašu Osman-kapetana 


15 Ibid., str. 71. Misa se slavi i na groblju u Turiću prigodom godišnjeg proštenja kod fra Lovrina 
groba. 

16 Ibid. str. 84. 

17 Mijo BATINIĆ: Djelovanje franjevaca u Bosni i Hercegovini, 1, Il, Ill, Zagreb, 1881, 1883, 
1887: Radoslav GLAVAŠ: Zivot i rad fra Rafe Barisića, Mostar, 1900, cf. str. 1-80; Julijan 
JELENIĆ: Kultura i bosanski franjevci, sv. I, Sarajevo, 1912, str. 160— 166: sv. 1I (1915), str. 

Gradaščevića, koji ga, nakon što su se mimoišli, ubi iz puške. Fra Lovro se sruši s konja 
u lokvi krvi i tu izdahnu. Bilo je to 3. veljače 1807. godine. Na mjesto se odmah strče 
vjernici te mrtvog župnika prenesu u jednu kršćansku kuću. Žalosnu vijest jave fra Fra- 
nji Milanoviću, župniku u Bijeloj pa župnicima u Tolisi i Garevu (sada Garevac), koji 
dođu u Turić te u prisutnosti brojnog puka pokopaju fra Lovru na tamošnjem groblju. 
Ubojstvo tramošničkog župnika in odium fidei duboko je potreslo katoličku Posavinu, 
te ga vjernici počeše častiti kao mučenika i hodočastiti na njegov grob. Mjesto gdje je 
umro i nakvasio svojom krvlju tamošnji su kršćani odmah ogradili i željeznim krovom 
natkrili. Mjesna crkva u Tramošnici i kasnije u Turiću!* prihvatila je i podržava kult fra 
Lovre Milanovića. Glavno proštenje obavlja se posljednje nedjelje u mjesecu kolovozu. 
U predvečerje te nedjelje okupljaju se brojni hodočasnici!? oko fra Lovrina groba i tu 
obavljaju zavjete. Na groblju se ispovijeda i slavi misa, a zatim se u procesiji sa svijeća- 
ma odlazi na mjesto gdje je fra Lovro poginuo, udaljeno otprilike kilometar i po od 
groblja. Procesija se obavlja kad padne mrak, upaljene svijeće brojnih štovatelja fra 
Lovre koje se nose u procesiji i molitve ostavljaju poseban doživljaj na prisutne. 2“ 


. Kultni grob i vjerovanje u iscjeliteljsku moć toga groba nije posebno istraživano, među- 
tim u literaturi postoje podaci o tom kultu.?! Fra Lovro je također uvršten u Katalog 
hrvatskih Božjih ugodnika.?? ' 


Drugi kultni grob u bosanskoj Posavini, svetog Šime u Vidovicama, nastao je tridesetih 
godina ovog stoljeća. Kult je stvorio sam narod vjerujući u čudesnu moć po zagovoru 
sv. Šime. Crkva u Vidovicama nije prihvatila taj kult kao što je to učinila crkva u Tra- 
mošnici i kasnije u Turiću za kult fra Lovre Milanovića. O sv. Šimi se ne propovijeda, 
ne slave se prigodne mise. lako taj kult traje duže od pola stoljeća, u literaturi nema 
nikakvih podataka o tome.?? 


38; Stjepan BAUERLEIN: Fra Nikola Ogramić-Olovćić, biskup đakovački, Croatia sacra, 
1944, br. 2223, str. 145— 147; Petar ČAPKUN: Postanak i pravno stanje franjevačkih župa u 
Bosni i Hercegovini, Nova Revija, XVI (1937), br. 2. str. 105—118, br. 3-4 (1937), str. 184 — 
196; Berislav GAVRANOVIĆ: Uspostava redovite katoličke hijerarhije u Bosni i Hercegovini 
1881. godine, Beograd, 1935; Bonifacije RUPČIĆ: Entstehung der Franziskanerpfarreien in 
Bosnien und Hercegowina und ihre Entwicklung bis zum Jahre 1878, Breslau, 1937; Petar 
ČAPKUN: De organisatione curae pastoralis Franciscanorum apud Chroatorum gentem, Si- 
benici, 1940; Ilija KECMANOVIC: Barisiceva afera, Sarajevo, 1954; Jerko MIHALJEVIĆ: Her- 
cegovački slučaj u svjetlu dokumenata, Humac, 1976; Ignacije GAVRAN: Lucerna lucens? Od- 
nos Vrhbosanskog ordinarijata prema bosanskim franjevcima (1881—1975), Visoko, 1978. 

18 Župa je u Turiću utemeljena 1968. godine. 

19 Na proštenje u Turić odlaze također u znatnom broju i vjernici iz župe Vidovice iako u svojoj 
sredini imaju kultni grob sv, Šime. 

20 Po kazivanju Mije Josipovića, župnika u Vidovicama. 

21 Krajem prošlog stoljeća napisao je fra Mijo Batinić: ,,Grob ovoga franjevca narod svih vjera veo- 
ma časti...", BATINIĆ* o. c. u bilj. 17: sv. III. 1887. str. 181— 182; ljubo HRGIĆ: Putovanje 
bosanskom Posavinom, Hrvatska straža, VI (1934), br. 104, str. 7; Fra VELIMIR: Uz spome- 
nik fra Lovre Milanovića, Kalendar sv. Ante, 1934, str. 116-117; Radmila FILIPOVIĆ-FABI- 
JANIĆ, o. c. str. 62— 63. 

22 Dr Karlo JURIŠIĆ, o. c. str. 212. 

23 Kultni grob sv. Sime ne spominje ni R. Filipović-Fabijanić iako njezina studija daje sustavan 
pregled kultnih grobova hrvatskog podrijetla u Bosni i Hercegovini. Cfr. o. c. u bilj. 5. 

KULTNI GROB SVETOG ŠIME U VIDOVICAMA 


Vjerovanje naroda u čudesnu pomoć po zagovoru svetog Šime u Vidovicama do sada 
nitko nije istraživao, a i arhivska građa za istraživanje njegova štovanja vrlo je oskudna. 
Za sada su poznata samo dva službena dopisa koja se odnose na taj kult: župni ured u 
Vidovicama službeno se obratio dopisom broj 36 od 22. rujna 1932. godine Nadbi- 
skupskom ordinarijatu u Sarajevo tražeći savjet kakvo će stanovište zauzeti prema na- 
stalom kultu sv. Šime, te odgovor ordinarijata od 14. listopada broj 2432/1932. 


Zahvaljujući susretljivosti obitelji Vinka Ivkića,brata sv. Šime, pretražio sam pismenu 
ostavštinu pokojnog Šime. Međutim, nisam pronašao nikakav dnevnik niti bilješke 
osim tri vlastoručna potpisa na Glasniku sv. Ante Padovanskog XX(1925), broj 7 ispod 
slike sv. Ante: Šimo Ivkić Milkin , Šimo Ivkić Vidovice, Šimo. 

Sačuvano je nešto katoličke periodike što je Šimo čitao u bolesti, te knjige koje je pri- 
mio na poklon od nadbiskupa Šarića. 2 


Podatke o životu i bolesti sv. Šime prikupio sam uglavnom od Vinka Ivkića. Podatke o 
nastanku kulta i ozdravljenjima također od Vinka Ivkića i njegovih ukućana te od Mare 
i Đure Babić, kao i niza drugih osoba u Vidovicama. Što se tiče ozdravljenja za koja 
narod drži da su se dogodila po zagovoru sv. Šime,u župnom uredu u Vidovicama ne 
postoji nikakva dokumentacija. Međutim, o tim ozdravljenjima postoje brojna kaziva- 
nja u Vidovicama kao i svjedočanstva još uvijek živih i zdravih osoba koje vjeruju da su 
ozdravljenje postigli isključivo po čudesnoj pomoći sv. Šime. Predstavljajući neka od 
tih ozdravljenja, ne navodim imena dotičnih osoba iz više razloga, a opisana ozdravlje- 
nja dovoljno potvrđuju vjeru puka u iscjeliteljsku moć kultnog groba sv. Šime. Osim 
toga, ozdravljenja su opisana onako kako su mi saopćena, a svi s kojima sam razgova- 
rao o tome, govore 0 sv. Šimi sa strahopoštovanjem i velikom zahvalnošću. 


U obitelji Marijana Ivkića i Milke rođ. Kobaš rodilo se troje djece: Šimo, Manda i Vin- 
ko. Šimo se rodio 12. rujna 1911. godine. Kad je buknuo prvi svjetski rat (1914), Ma- 
rijan je morao ostaviti obitelj i poći u rat. Od 1916. godine za njega se više ništa nije 
čulo pa se pretpostavlja da je poginuo. Tako je svu brigu o djeci morala voditi majka 
Milka. 

Šimo je rastao u seoskoj sredini s dubokim kršćanskim ozračjem. Nije se posebno razli- 
kovao od ostalih vršnjaka. Kad je odrastao za školu, upisan je u prvi razred. Krajem 
prosinca 1920. godine otišla je iz Vidovica učiteljica Alma Cindrić. Poslije nje došao je 
Josip Franić i učiteljevao do 25. studenog 1926. godine. Učitelj Franić, prema kaziva- 
njima, bio je vrlo strog te je prilično tukao đake. Šimo je bio mirne i blage naravi. Ško- 
la mu je ,,išla'', kako se to kaže u Vidovicama za dobrog đaka, pa je prve dvije godine 


24 Milka je vodila svu brigu o djeci jer se Marijan nije vratio iz prvog svjetskog rata. 

25 Iznad slike sv. Ante također piše štampanim slovima: Šimo Ivkić. 

26 Spomen-knjiga iz Bosne, Sarajevo, 1901; Filio Det, — reprodukcije umjetničkih slika iz Kristo- 
va života od raznih umjetnika. Povez tih knjiga se raspao te su stranice izmiješane, ali uglavnom 
su sve sačuvane. 

27 Dopisom Nadbiskupskog ordinarijata iz Sarajeva br. 900/1928 monsinjoru Kozinoviću je odob- 
ren dopust radi liječenja. 

završio s odličnim uspjehom. U trećem je razredu obolio pa je morao prekinuti školu. 
Milka je dijete odvela liječniku u Brčko. On ju je pitao da li je dijete padalo s drveta i 
đa li puno tuku dijete. Naime, liječnik je utvrdio da je dječak prilično udaran. 


Školske batine nisu ni Šimu mimoišle, ali se ne može tvrditi da ih je primao više od 
drugih daka. On je tu školsku praksu, čini se, doživljavao znatno teže, a i bojao se više 
nego ostali đaci. 


Prva rana nastala je pod desnim koljenom. Ona je kasnije zarasla, ali su ostale posljedi- 
ce te je Šimo počeo hodati sa štakama. Druga se rana otvorila na ruci. [ ona je zarasla, 
ali su posljedice također bile teške. Šimo je ostao sakat u desnu ruku. Rane su ostajale 
po nekoliko mjeseci. Šimu su vodili liječnicima u Brčko i Županju, ali koristi nije bilo. 
Spomenuo sam da je učitelj Franić običavao tući đake te da je i Simo dobivao školske 
batine. Međutim, ne želim tvrditi da su spomenute rane nastale od udaraca. Uzrok na- 
stanka tih rana ostavljam neutvrđenim. 


Treća rana bila je najteža. Nastala je na kuku i oborila je Šimu u krevet. Godinu i po 
dana ležao je samo na jednoj strani. Bolest se sve više pogoršavala. Otvarale su se i nove 
rane. Nastala je rana na pregibu lijeve noge. Rana na kuku nije zarastala. Zbog dugo- 
trajnog ležanja nastale su i rane na leđima. Rana nije bilo jedino po licu, glavi i grudi- 
ma. 


Šimo je upravo svetački podnašao sve te patnje. Bio je strpljiv poput biblijskog Joba, 
te ni u najtežim trenucima nije gubio pouzdanje u Boga, nego je u vjeri našao osmišlje- 
nje svojeg patničkog života. U bolesti je mnogo molio i često se križao. Rado je čitao 
dok su mu to dopuštale snage. Bolesnika su posjećivali brojni Vidovljani, osobito žene, 
hrabreći ga i tješeći njegovu majku Milku. Tadašnji vidovički župnik i dekan mons. Ivo 
Kozinović također je pobolijevao.?" Stoga je Nadbiskupski ordinarijat u Sarajevu 4. 
svibnja 1928. imenovao monsinjora Karla Cankara župnikom zamjenikom. On je često 
pohađao bolesnog Šimu hrabreći ga i tješeći u njegovoj bolesti. 


Prigodom krizme u Vidovicama 27. kolovoza 1928. godine mons. Cankar upoznao je 
nadbiskupa Šarića o teškoj bolesti mladog župljanina Šime Ivkića. Nadbiskup je odlu- 
čio posjetiti bolesnika. Prilikom pojeta darovao je Šimi raspelo, dvije knjige“ i rekao: 
Kad ti bude osobito teško, gledaj slike muke Kristove." Tom prilikom nadbiskup je 
takoder rekao: ,,Ti ćeš, Šimo, biti svet. Hoćeš li se moliti za mene?" Šimo je tek po- 
slije trećeg upita potvrdno odgovorio. Odlazeći iz bolesnikove kuće, nadbiskup je rekao 


za Šimu da je , živi svetac".?? 


Šimin se život gasio polako, ali sigurno. Iscrpljen patnjama te opremljen svetim sakra- 
mentima blago je i smireno preminuo 19. srpnja 1929. godine, nešto prije podne. Su- 
tradan, na Ilino, župljani su ispratili svojeg patnika u mjesno groblje. Pogrebnu povor- 
ku predvodio je Ambrozije Benković, tada pomoćni vikar u župi Vidovice.?* U spro- 
vodu je sudjelovalo više svijeta nego obično. 


28 Vidi bilj. 26. Raspelo se nalazi kod Vinka Ivkića. 

249 Po kazivanjimua Vinka Ivkića. 

30 Smrt je zabilježena u matici umrlih župe Vidovice, sv. IH, 1907-1933, pod rednim brojem 44, 
1929. godine 

PUČKA KANONIZACIJA 


Majka Milka i ostali ukućani učinili su sve što su mogli, najprije za Šimino ozdravljenje, 
a zatim da mu olakšaju podnašanje bolesti. Brigu o bolesniku uglavnom je vodila maj- 
ka. Ostali su morali raditi svoje poslove. Poslije Šimine smrti majka je bila ona koja je 
najčešće posjećivala njegov grob. ,,Bila je subota", sjeća se Vinko Ivkić, ,,majka je ima- 
la strašne bolove na ruci, tzv. truđove“*' pa ipak je otišla sa svojom tetkom, Jelom Iv- 
kić, na groblje." Tamo se molila i zavapila: ,,Šimo, moje dijete, ako si kod Boga, moli 
se za ovu moju ruku da mi prođe!"? (ozdravi, 0. m.). Poslije molitve na grobu otišla je 
oprati ruke na Savi. Naime, groblje se nalazi pored savskog nasipa, u neposrednoj blizi- 
ni Save. Na trudovima je imala kusicu.* Kad je došla kući s groblja, odmah je legla i 
ubrzo zaspala. Spavala je cijelu noć, probudila se sutradan oko osam sati. Ukućani je 
nisu htjeli buditi znajući da prošlih dana nije mogla spavati zbog bolova na ruci. Kad se 
probudila, bilo joj je znatno bolje, trudovi su zamladili te je Milka ubrzo posve ozdra- 
vila. Nakon toga počeli su tražiti Šiminu pomoć i drugi bolesnici. 


Glas o Šimi širio se s obje strane rijeke Save. Narod je počeo u znatnom broju dolaziti 
u Vidovice i posjećivati Šimin grob. Uslišane prošnje molitelja s dubokom vjerom da im 
je pomoć došla po Šiminu zagovoru, kanonizirali su Šimu u svetog Šimu a njegov grob 
nazvan je Grob svetog Šime. Brojna hodočašća s vjerom u iscjeliteljsku moć groba sve- 
tog Šime bila su 1930, 1931, 1932. i ostalih godina do drugog svjetskog rata. Narod je 
osobito dolazio od Ilina do Male Gospe, tj. od 20. srpnja do 8. rujna. Međutim, bilo je 
hodočasnika koji su dolazili i izvan toga vremena. Potrebnici su dolazili s raznih strana 
i s različitim potrebama. Nije moguće navesti brojna mjesta iz kojih se pojedinačno te 
u manjim ili većim skupinama dolazilo u Vidovice na Šimin grob. Proštenjari su dolazili 
iz posavskih sela, općenito s područja sjeverne Bosne, osobito iz okolice Tuzle i Zavi- 
dovića. Posebno brojni hodočasnici dolazili su iz okolice Brčkog, te iz župa Moranča- 
ni, Breške i Lukavac. Dolazili su u Vidovice i brojni pojedinci i skupine iz Slavonije i 
Srijema: iz okolice Slavonskog Broda, Đakova i Zemuna.?? 


Tadašnji vidovički župnik bio je jednostavno zbunjen velikim brojem hodočasnika te 
se 22. rujna 1932. godine obraća službeno za savjet Nadbiskupskom ordinarijatu u Sa- 
rajevo.* U dopisu, između ostalog, navodi: ,,Iza njegove smrti narod je počeo mnogo 
obilaziti njegov grob. Dolaze ljudi čak iz Tuzle, Broda i Zemuna, mole nad njegovim 
grobom i ostavljaju milostinju ."* Hodočasnici su posjećivali i Siminu rodnu kuću, nje- 
govu majku Milku i ostale članove obitelji raspitajući se o životu sv. Šime. Tom su pri- 
likom obično ostavljali poklone u znak zahvalnosti. Proštenjari iz udaljenijih mjesta 
tražili su konačište po vidovičkim kućama, a bilo je i onih koji su bdjeli ili se odmarali 


31 Trudovi su naziv u Vidovicama za ozljedu na ruci, koja nastaje kad pukne žulj te se tkivo upali 
i počne gnojiti. Trudovi se natrude radom, tumači Vinko Ivkić. 

32 Kusica je domaći lijek. Skuha se ,lozica“, mrka metlina, brašno, mlijeko, to se sve izmiješa i 
namaže svinjskom masti pa se stavlja na ranu. 

33 Vidi kartu: Rasirenost kulta sv. Sime. 

34 Dopis župnog ureda u Vidovicama broj 36/1932. 

35 Ibid. 

u Vrbaku pored groblja. Potrebnici su nastojali biti već u ranu zoru, svakako prije ,,izo- 
da''%, na Šiminom grobu. Zemlju sa svečeva groba nosili su svojim kućama kao relikvi- 
je. Ponekad se na grobu nalazilo istodobno i tridesetak osoba. Budući da su štovatelji 
ostavljali darove u novcu ili predmetima na Šiminom grobu, na groblju je obično bio 
netko od pokojnikovih ukućana. Od prikupljenih darova podignut je za sedam tisuća 
ondašnjih dinara spomenik na grobu (sl. 1). Prilikom postavljanja spomenika, u grob 
je bila ugrađena kutija za milodare u novcu.“ Štovatelji iz udaljenih mjesta stizali su 
konjskim pa i volovskim zapregama. Poslije obavljenih zavjeta i pobožnosti neki su 
ostajali dan - dva u Vidovicama radi odmora. Znatan ih se broj odmarao u Vrbaku po- 
kraj groblja pa je ondje prodavan bostan i druga jestiva. Domaći su ribari pekli i pro- 
davali prženu ribu. 


OZDRAVLJENJA PO ZAGOVORU SVETOGA ŠIME 


O proštenjarima koji su pohađali grob sv. Šime nije se vodila nikakva evidencija. Hodo- 
časnici su dolazili samoinicijativno i na grobu obavljali zavjete te se, uglavnom, nisu 
obraćali župnom uredu niti posjećivali župnu crkvu sv. Vida.* O uslišanim zavjetima 
i ozdravljenjima ne postoji nikakva dokumentacija. Međutim, molitelji su, po kazivanji- 
ma, dobivali pomoć, bilo je i ozdravljenja po zagovoru sv. Šime. Iz niza brojnih i za- 
nimljivih pripovijedanja o uslišanim prošnjama i ozdravljenjima ovdje izdvajamo samo 
šest. Prva se dva temelje na posrednom, a ostala četiri na neposrednom kazivanju. 


1. Jedna djevojčica imenom N? iz okolice Tuzle nije mogla hodati te su je dovezli u 
Vidovice do groblja, a zatim je odnijeli na grob sv. Šime, Tu su obavili zavjet. Bilo je 
to prije 1933. godine, prema sjećanju Vinka Ivkića. Po odlasku iz Vidovica djevojčica 
je potpuno ozdravila i mogla je normalno hodati. Stoga je ponovno došla u Vidovice 
1936. godine zahvaliti za ozdravljenje na grobu sv. Šime. Tom je prilikom posjetila i 
obitelj Vinka Ivkića i kazivala im o svojem ozdravljenju .*? 


2. Iz jednog posavskog sela doveli su djevojčicu na grob. sv. Šime, koja prije toga ,,ni- 
je vidjela". Djevojčica je na grobu progledala:i počela brati cvijeće oko groba.*! 

3. — Dijete se normalno razvijalo, na vrijeme je prohodalo i imalo oko dvije godine kad 
ga je zaboljela noga. Odrasli su pomislili da je dijete slomilo nogu te su ga odvezli poz- 


36 Prije izlaska sunca. 

37 Kutija je bila često provaljivana. ,,Ta se kasa vrlo često obije i pokrade“, kaže se u službenom 
dopisu. Cfr. bilj. 34. Kutija je prije desetak godina dignuta s groba. Na mjestu gdje je bila ku- 
tija sada se skuplja kišnica kojom proštenjari mažu bolesne dijelove tijela. 

38 U ljetu 1983. godine, Šimin grob pohodile su četiri osobe iz Svilaja i Dubice, Nakon obavljenih 
pobožnosti na groblju došle su u župni ured u Vidovcima, po kazivanju župnika Mije Josipovi- 
ća; 

39 U prikazivanju ozdravljenja po zagovoru sv. Šime imena i prezimena osoba koje su ozdravile, ili 
osoba koje su zavjetovale dijete, neće se navoditi iz određenih razloga. 

40 Po kazivanju Vinka Ivkića 1 njegove obitelji. 

41 Ibid. 

natom majstoru za ispravljanje kostoloma Đuri Miškoviću u Jenjiću.** Međutim, isku- 
sni je Mišković rekao da noga nije slomljena, nego da će saniti (sahnuti) i da on tu ne 
može pomoći. Vraćajući se iz Jenjića kući, majka se jako rasplakala, a zatim je osoba 
koja je bila _s njom predložila da dijete zavjetuju sv. Šimi. Zavjet su izvršili u Mladu 
nedjelju kada su dijete prije izlaska sunca odnijeli na grob sv. Šime i tu molili. Nakon 
toga, treći dan, dijete je prohodalo.*? 


4. U jednom posavskom selu razboljelo se šestogodišnje dijete od gripe. Nakon toga 
pojave se smetnje pri disanju, dolazilo je do gušenja. Iz dana u dan bilo je sve gore. 
Obraćali su se zdravstvenim ustanovama te je dijete bilo upućeno u Beograd. Liječnič- 
ki je tim rekao da je tonekarijetka bolesti da dijete to neće preživjeti. Ipak je predlagana 
operacija. Međutim, kada je osoba koja je dijete dovela čula da dijete neće preživjeti, 
nije htjela dati pismenu suglasnost za operaciju. Dijete je podvrgnuto određenoj tera- 
piji i ondje je ostalo godinu dana. Kad su ga doveli kući, stanje je i dalje bilo beznad- 
no. Tada je učinjen zavjet pa su dijete nekoliko puta odveli na grob sv. Šimi. Zemljom 
sa svečeva groba mazali su izvana grlo djeteta. Mjesec dana nakon prvog odlaska na 
grob dijetetu je bilo znatno bolje. Zatim je došlo do potpunog ozdravljenja. Osoba je i 
danas živa i zdrava.# 


5. N.N, rođena 1920. godine počela je osjećati neke bolove u nozi. To joj je znatno 
smetalo pri hodanju. Ipak, liječniku nije otišla. Zavjetovala se sv. Šimi, došla na nje- 
gov grob, izvršila zavjet moleći za ozdravljenje. Nogu je pomazala kišnicom koja se 
skuplja u sredini groba (vidi sliku br. 1.) Uputila se kući i prije nego je izašla iz groblja, 
osjetila je promjenu. Noga ju je prestala boljeti i više nema nikakvih smetnja pri hoda 
nju, a ni bolova.$ 

6. N. N-u je u ustima iznad zubi gornje čeljusti, na desnoj strani, počela rasti neka 
izraslina. Osoba je namjeravala poći stomatologu. Ipak, prije toga otišla je na grob 
sv. Šime. Tu se pomolila i kišnicom s groba pomazala izraslinu. Odmah poslije toga 
izraslina je prestala svrbjeti. Tako je dotična osoba, nemajući više nikakvih smetnja, 
potpuno zaboravila otići stomatologu. Nakon točno mjesec dana kad se sjetila toga, 
izraslina se bila već posve povuklat* 


Prikazana ozdravljenja pod brojevima 3, 4, 5 i 6 dotične osobe izričito povezuju sa 
svojim zavjetom sv. Šimi. Kod ozdravljenja prikazanog pod brojem 6, osoba se nije 
prethodno zavjetovala da će doći na grob sv. Šimi moliti za ozdravljenje, nego je, 
došavši na groblje, iskoristila priliku da se kratko pomoli na svečevu grobu. Za ozdrav- 
ljenja prikazana pod brojevima 3, 4 i 5 osobe naglašavaju da su učinile zavjet u živoj 
vjeri u pomoć Božju po zagovoru sv. Šime. 


42 Đuro Mišković iz Jenjića četrdesetak je godina uspješno ispravljao razne kostolome. Obišao je 
cijelu bosansku Posavinu, Majevicu, Semberiju i niz slavonskih sela pomažući ljudima na taj 
način. Osim toga, brojne su stradalnike dovozili njegovoj kući u Jenjiće. Cfr. Fehim Trtak: Maj- 
stor za kostolome, Oslobođenje, 25. stpnja 1972. 

343 Po kazivanju osobe koja je zavjet izvršila, 

44 Po kazivanju osoba koje su u tome sudjelovale. 

45 Neposredno kazivanje osobe koja je to doživjela. 

46 Ibid, 


ODNOS CRKVENIH VLASTI PREMA KULTU SVETOG ŠIME 


Župnik mons. Ivan Kozinović*" nije bio sklon nastajanju kulta i širenju vjerovanja u 
iscjeliteljsku moć groba sv. Šime. Župni ured u Vidovicama službeno se obratio za sav- 
jet Nadbiskupskom ordinarijatu u Sarajevo, a ordinarijat je službeno odgovorio da ,.ne 
bi trebalo silom sprečavati pohode vjernika na grob pok. Šime Ivkića,jerje sva- 
kako izvan diskusije, da je pokojnik, kako je ordinarijatu i osobno poznato, bio mla- 
dić isreno pobožan i ustrpljiv".*% Ordinarijat je čak sugerirao preslušavanje svjedoka 
kao i objavljivanje životopisa ,,za pobudu vjernicima?.# 
Prilikom krizme i kanonskog pohoda župi Vidovice od 2. do 4. rujna 1935. godine, 
nadbiskup Šarić se sjetio svojeg posjeta 1928. godine sada već pokojnom Šimi, te je 
osobno pohodio njegov grob. Opisujući svoje krizmeno putovanje po bosanskim župa- 
ma, govori također o svojim doživljajima u Vidovicama. Izričito spominje svečani do- 
ček što mu je priređen na dolasku u župu i kaže: ,,Tako šta Bosna još nije vidjela", 
hvali župnika i župu te nastavlja ,,pohodismo i groblje u Vidovicama da se pomolimo 
na grobu mnogogodišnjeg vidovičkog župnika mons. Ivana Kozinovića i na grobu sve- 
toga mladića Šime Ivkića (podvukao M. B.) čijoj sam se herojskoj kreposti divio na 
pređašnjoj krizmi". Opraštajući se na odlasku iz Vidovica 4. rujna 1935. godine, 
nadbiskup je između ostalog rekao: ,,Bio sam na groblju i pohodio sam grob svetoga 
mladića Šime Ivkića i molio se Bogu. Svi vi imate svojih potreba, idite i vi u svojim po- 
trebama na njegov grob, molite i bit ćete uslišani.?*! 
Župni ured u Vidovicama nije do sada prikupljao dokumente o životu i ozdravljenjima 
po zagovoru sv. Sime. Nadbiskupski ordinarijat u Sarajevu također nije poduzimao ni- 
šta konkretnije za ispitivanje života sv. Šime i ozdravljenja koja se događaju poslije za- 
“vjeta i pohađanja njegova groba. 


kkk 
Grob sv. Šime u Vidovicama pripada kultnim grobovima Bosne i Hercegovine. Kult je 
nastao odmah poslije Šimine smrti te je ubrzo postao zagovorničko mjesto brojnih bo- 
lesnika i drugih potrebnika. Hodočašća su bila osobito brojna do početka II. svjetskog 
rata. Za vrijeme rata, kao i u poslijeratnom razdoblju, broj proštenjara vidno se sma- 
njio. Međutim, hodočašća pojedinaca i manjih grupa traju do danas. Štovatelji su Šimu 
kanonizirali u sv. Šimu te imamo klasičan primjer pučke kanonizacije. U Vidovicama, 
kao i u nekim drugim mjestima gdje sam prikupljao podatke, Šimin grob općenito na- 
zivaju — GROB SVETOG SIME. Nisam utvrdio da li je mjesna crkva u Vidovicama su- 
zbijala taj naziv. Stoga sam u tekstu zadržao taj pučki naziv istodobno naglašavajući da 


47 Mons. Kozinović je umro 8. rujna 1931. godine u Vidovicama. Cfr, Katolički Tjednik, VI 
(1931), br. 37, str. 4. 

48 Kopija dopisa Nadbiskupskog ordinarijata iz Sarajeva br. 2432 od 14. listopada 1932. godine 
upućenog župnom uredu u Vidovicami 

49 Ibid. 

50 Katolicki Tjednik, XI (1935), br. 38, str. 3.17 

51 Citat naveden po kazivanju Vinka Ivkića. 


to nije u skladu sa strogo crkvenog stanovišta jer se atribut SVETI podjeljuje tek posli- 
je službene kanonizacije. 


Sva hodočašća na Šimin grob odvijala su se mimo župnog ureda u Vidovicama kao i 
mimo župnih ureda odakle su dolazili molitelji. Stoga proštenjari, uglavnom, nisu ni 
posjećivali župnu crkvu u Vidovicama, no bilo je izuzetaka. Potrebnici su na grobu mo- 
lili, obavljali zavjete, odnosili zemlju sa svečeva groba kao relikvije, ostavljali na grobu 
zavjetne darove u novcu i stvarima. Po zagovoru sv. Šime bilo je ozdravljenja prema 
vjerovanju koje postoji u narodu. Na žalost, o tome ne postoji nikakva službena doku- 
mentacija. Budući da su pohodi.na grob sv. Šime privatne naravi, tako su i ozdravljenja 
ostala uglavnom nepoznata jer se za njih nitko do sada nije zanimao. 


Crkva u Vidovicama nije ni podupirala ni posebno ometala kult sv. Šime. Narod je sam 
od sebe počeo hodočastiti i častiti taj grob. Hodočasti se i danas s vjerom u moć ozd- 
ravljenja po zagovoru sv. Šime. Svećenici nisu pošli za narodom, u groblju se ne slave 
prigodne mise niti se propovijeda o sv. Šimi. Čak ni u matici umrlih nema nikakve bi- 
lješke. Vjerovanje u iscjeliteljsku moć groba sv. Šime u proteklih pola stoljeća bilo je 
prepušteno isključivo narodu, narod je sam dolazio. Vijesti o ozdravljenjima širile su 
se usmenom predajom, a šire se i danas jer ima i ozdravljenja koja su se zbila upravo 
posljednjih godina. Ukoliko prestanu ozdravljenja po zagovoru sv. Šime, pretpostavljam 
prestat će i štovanje toga groba kao kultnog. Međutim, niz pojavnosti vezanih uz taj 
kultni grob govori upravo suprotno, tj. da će kult i vjera u iscjeliteljsku moć groba sv. 
Šime i dalje trajati, a nova ozdravljenja, koja će se vjerojatno i dalje događati, u će 
zalog trajnosti kulta sv. Šime. 


1. Dopis Zupskog ureda u Vidovicama br. 36/1932. Nadbiskupskom Ordinarijatu u 
Sarajevu. (Fotokopija ). 

2. Dopis Nadbiskupskog Ordinarijata u Sarajevu br. 2432/1932. ni uredu Vido- 
vice. (Fotokopija ovjerene kopije dopisa). 

2. Vlastoručni potpisi Sime Ivkića. 


1. Grob sv. Šime u Vidovicama (Mr. Marko Babić, 1979) 

M. BABIĆ: KARTOGRAFSKI PRIKAZ RAŠIRENOSTI 
KULTA SV. ŠIME 

Označena mjesta na karti prikazuju glavne pravce odakle su dolazile grupe i pojedinci 
na grob sv. Šime u Vidovicama. Karta je urađena na temelju usmenih kazivanja i služ- 
benog dopisa župskog ureda u Vidovicama br. 36/1932. 

ZUSAMMENFASSUNG 


KULTGRAB VON DEM HEILIGEN ŠIMO IN 
VIDOVICE 


Auf dem Gebiet Bosnien und Herzegowina befinden sich zahlreichen Kultgraber die 
sind vom christlichen Volk verehrt. Diese Graber werđen von đen Leuten oft besucht, 
weil sie glauben in ihrer Heiikraft und Hilfe in jeder Not. Die neuesten Forschungen 
stellen 27 Kultgraber namentlich und 17 namenlos auf dem Gebiet Bosnien ind Her- 
Zegowina. ć 


Das Kultgrab vom heil. Šimo in Vidovice wurde bis jetzt in der Litaratur noch nicht 
bekannt. Das ist der Grund warum ich iiber sein Leben, seine Krankheit und uber Ve- 
rehrung seines Grabes schreibe. 


Šimo Ivkić wurde 12. September 1911 J. in Vidovice geboren. Er wuchs in der Mitte 
seines Geburfsorts Vidovice in dem tiefglaubigen Leuten leben. In der Schule war er 
ein guter Schuler und hat besenders guten Noten gehabt. Leider, in der dritte Klasse 
erkrankte er und musste mit der Schule untrebrechen. 


Seine Krankheit hat sich immer verschlechtet. Sein Korper wurde immer mehr verwun- 
det. Die Arzte konnten ihm nicht helfen. Šimo hat mit besonderer Geduld sein Leid er- 
tragen. Wahrend der Krankheit betete Šimo sehr viel und hat fest an Gott geglaubi. 
Ganz erschopft starb er an 19. Juli 1929. J. 


Nach seinem Tod kammen die Leute zu seinem Grab und beteten. Viele Leute erlebten, 

Wie si erzahlten, ein Wunder und verbreiten das weiter. In Vidovice kammen viele 
Leute von weit zum Grab vom heil. Šimo und beteten um die Gnaden. Die Besucher 
haben vom Grab ein Stick-Erde mit sich als Heilmittel genommen. Die zahlreichen 
Pilger verkiindeten sein Grab als Kultgrab und Šimo wurde als ein Heiliger gennant. 


Di Pfarrkirche in Viđovice schwieg daruber aber sie verhinđert nicht die Pilgerung auf 
das Grab zu kommen. Dieses Grab ist noch immer vom Pilger verehrt. Das Volk ein- 
fach glaubt in der Wunderkraft des Grabes heil. Šimo. Die Kontinuitat diese Verehrung 
dauert schon ein halber Jahrhundert und wird wahrscheinlich fortgesezt, 

